טים בלייק נלסון

טימותי "טים" בלייק נלסון (באנגלית: Timothy "Tim" Blake Nelson; נולד ב-11 במאי 1964) הוא שחקן, במאי, מחזאי ותסריטאי יהודי-אמריקאי. התפרסם כשחקן בסרטים "אחי, איפה אתה?", "הענק הירוק", "סוריאנה" "הקו האדום" ו"הבלדה על באסטר סקראגס". נלסון נולד בטלסה, אוקלהומה שבארצות הברית, לזוג הורים יהודים. אימו, רות נלסון (לבית קייזר) נמלטה עם משפחתה מגרמניה הנאצית טרם פרוץ מלחמת העולם השנייה. אביו, דון נלסון היגר לארצות הברית עם משפחתו מרוסיה. נלסון הצטיין בלימודיו הקלאסיים באוניברסיטת בראון וכן בבית הספר ג'וליארד. נלסון מתגורר בניו יורק עם אשתו ליסה בנוויידס ושלושת בניו. נלסון התפרסם לראשונה בדרמת המלחמה של טרנס מאליק "הקו האדום", בתור הטוראי טילס מהפלוגה האמריקאית במהלך קרב גוודלקנל. הוא עשה את הופעת הפריצה שלו בשנת 2000 בקומדיית הפשע המוזיקלית של האחים כהן, "אחי, איפה אתה?", בדמותו של דלמאר, הטיפש מבין שלושת האסירים שבורחים מהכלא, לצד ג'ורג' קלוני וג'ון טורטורו. ב-2002 גילם נלסון בדרמה "בחורה טובה" את בובה, חברו הטוב של פיל (ג'ון ס. ריילי), שסוחט מינית את אשתו ג'אסטין (ג'ניפר אניסטון). ב-2003 הופיע בתור בילי דברל, חבר כנופיית וונדרלנד בסרט "וונדרלנד". כן הופיע בשנה זו בעיבוד הקולנועי לרומן "בורות", בתור ד"ר פנדנסקי, יועץ במחנה לעבריינים צעירים "גרין לייק". ב-2004 שיחק בסרט "סקובי-דו 2: חופשי חופשי" והשתתף בקומדיה המצליחה "פגוש את הפוקרס". ב-2005 הופיע במותחן הפוליטי "סוריאנה" בדמותו של דני דלטון, המנהל עסקת דלק סודית. ב-2008 גילם את הפרופסור לביולוגיה ד"ר סמואל סטרנס, בסרט גיבורי-העל "הענק הירוק" מבית אולפני מארוול. בשנת 2015 גילם את רנדי, אביה החורג של קימי (אלי קמפר) בסדרת הטלוויזיה הקומית "קימי שמידט הבלתי שבירה" שנוצרה על ידי טינה פיי ומשודרת בנטפליקס. בשנת 2017 שיחק במותחן "קולוסאל", לצדם של אן האת'וויי וג'ייסון בייטמן. בנוסף, השתתף בסדרת הדוקו-דרמה "לענה" בנטפליקס, בבימויו של ארול מוריס. בשנת 2019 כיכב בסרט "הבלדה על באסטר סקראגס" של האחים כהן. נלסון ביים את סרטו הראשון "עין האלוהים" ב-1997. ב-2001 ביים, כתב והפיק ביחד עם הרווי קייטל את סרט הדרמה על השואה "האזור האפור", אודות יחידת הזונדרקומנדו וניסיון המרד היחיד שאירע במחנה ההשמדה אושוויץ. בנוסף ביים גם את סרט הדרמה "או", הגרסה המודרנית למחזה השייקספירי " "אותלו". ב-2009 יצר את הדרמה הקומית "צלו של ביל", בה גם שיחק לצדו של אדוארד נורטון. אלו הם חיי (1992) חובבן (1994) כבדי משקל (1995) הדירה של ג'ו (1996) דוני בראסקו (1997) הקו האדום (1998) המלט (2000) אחי, איפה אתה? (2000) בחורה טובה (2001) רצח מתוק (2002) דו"ח מיוחד (2002) בורות (2003) וונדרלנד (2003) סקובי-דו 2: חופשי חופשי (2004) הצילום האחרון (2004) פגוש את הפוקרס (2004) חובבנים עד הסוף (2005) אהבה מטורפת (2005) הלבן הגדול (2005) סוריאנה (2005) השכם בבוקר (2006) פרס של טיפשים (2006) שריקת הינשוף (2006) החוואי האסטרונאוט (2007) הענק הירוק (2008) American Violet‏ (2008) צלו של ביל (2009) - גם במאי, תסריטאי ומפיק ג'ון הקדוש של לאס וגאס (2010) Yelling to the Sky‏ (2011) התרוממות המגדל (2011) כולם אוהבים לווייתנים (2012) לינקולן (2012) Blue Caprice‏ (2013) Snake & Mongoose‏ (2013) המסע (2014) הקול והזעם (2014) להרוג את השליח (2014) ארבעה מופלאים (2015) התיקון (2016) מצדיעים לך, בילי לין! (2016) קולוסאל (2017) סידני הול (2017) המכון (2017) מפלצת (2018) ג'וזף פוליצר - קול העם (2018) הבלדה על באסטר סקראגס (2018) הדו"ח (2019) נוכלות עם סגנון (2019) המטרה: שומר הראש (2019) רק רחמים (2019) The True Don Quixote‏ (2019) בוקובסקי (2020) The Jesus Rolls‏ (2020) סמטת הסיוטים ‏(2021) צדק עירום‏ (2021) Old Henry ‎ ‏(2021) גיירמו דל טורו מציג: פינוקיו (2022) - דיבוב National Champions‏ (2022) בין הצללים (2023) הקבלן (אנ') (2024) Greedy People‏ (2024) קפטן אמריקה: עולם אמיץ חדש (2025) The Invisibles‏ (TBA) Asleep in My Palm‏ (TBA) - גם מפיק בלאק דיינמייט (2015-2012) - דיבוב קלונדייק (2014) לענה (2017) השומרים (2019-הווה) אולי הלך לאיבוד (2022) - דיבוב גיירמו דל טורו מציג: חדר הפלאות (2022) פוקר פייס (2023) עין האלוהים (1997) או (2004) האזור האפור (2004) צלו של ביל (2010) כאוס (2011) אנסטסיה (2016) מדיה וקבצים בנושא טים בלייק נלסון בוויקישיתוף טים בלייק נלסון, במסד הנתונים הקולנועיים IMDb (באנגלית) טים בלייק נלסון, באתר "אידיבי", מאגר הידע העברי לקולנוע ישראלי ועולמי טים בלייק נלסון, באתר AllMovie (באנגלית) טים בלייק נלסון, במסד הנתונים הקולנועיים KinoPoisk (ברוסית) טים בלייק נלסון, באתר AllMusic (באנגלית) טים בלייק נלסון, באתר MusicBrainz (באנגלית) טים בלייק נלסון, באתר Discogs (באנגלית)